[{"text_idx": "#000000", "text": "31 herrialdetan mugikortasun programetan parte hartzen duten NUP-eko 302 ikasleek Nafarroa Rural Kutxaren bekak jaso dituzte\nAlfonso Carlosena errektorea izan da Sario eraikinean egin den harreraren burua, eta ikasleen senitarteko eta adiskideek ere parte hartu dute"}, {"text_idx": "#000001", "text": "31 herrialdetan mugikortasun programetan parte hartzen duten NUP-eko 302 ikasleek Nafarroa Rural Kutxaren bekak jaso dituzte"}, {"text_idx": "#000002", "text": "Alfonso Carlosena errektorea izan da Sario eraikinean egin den harreraren burua, eta ikasleen senitarteko eta adiskideek ere parte hartu dute"}, {"text_idx": "#000003", "text": "Ikasleak eta agintariak argazkia ateratzeko jarrita, NUPeko Sario eraikinean egindako ekitaldiaren ondoren."}, {"text_idx": "#000005", "text": "Ekitaldia Irun\u0303eko campuseko Sario eraikineko Fernando Remacha aretoan egin da, eta Hugo Lo\u0301pez Lo\u0301pez nazioartekotzeko errektoreordearen hitz batzuek hasiera eman diote. Ondoren Nafarroako Rural Kutxako buru Ignacio Tere\u0301s Los Arcosek hitz egin du, eta ikasleei bekak eman dizkie. Beken kopurua aldatu egiten da, ikasleek ikasturte osoa atzerrian egiten duten (osotara 72) edo seihileko bat egiten duten (159 udazkenekoan; eta 71 udaberrikoan), horren arabera. Ekitaldia bukatzeko, Alfonso Carlosena errektoreak agurra egin du, eta ondoren talde osoaren argazkia egin da."}, {"text_idx": "#000009", "text": "Ikasketak atzerrian egiten ari diren Nafarroako Unibertsitate Publikoko ikasle gehienek, osotara 227, Erasmus programan parte hartzen dute. Programa hori Europar Batasunaren prestakuntza programa bat da Goi mailako hezkuntzaren esparruan lankidetzan jarduteko."}, {"text_idx": "#000010", "text": "Ekitaldian parte hartu zuten NUPeko ikasleen senitarteko eta adiskideak."}, {"text_idx": "#000011", "text": "Bigarren programa garrantzitsuena Palafox da, Nafarroako Unibertsitate Publikoak Latinoamerikako unibertsitateekin ikasleak trukatzeko daukan ekimen bereki bat. Ikasturte honetan parte hartzen ari diren 40 ikasleek aukera dute programaren bitartez, ikasketen parte bat Iberoamerikako unibertsitate batean egiteko, eta bermea dute aldi horretan erdietsi dituzten kredituak onartuko dizkietela itzultzen direnean."}, {"text_idx": "#000012", "text": "NUPeko nazioarteko beste programa bat Marti\u0301n de Rada programa da. Ikasturte honetan hamabi ikasle daude programa honetan, zeinean sartzen baitira Nafarroako Unibertsitate Publikoaren eta Asiako hainbat unibertsitateren arteko aldebiko hitzarmenak. Programa horiei gehitzen zaizkie zenbait herrialdetako unibertsitateekin izenpetutako aldebiko hitzarmenak, hala nola Estatu Batuak, Australia, Erresuma Batua eta Kanada, eta horietan hamaika ikaslek parte hartzen dute. Azkenik, programa horiei ISEP USA eta ISEP Nazioartekoa (3) gehitzen zaizkie. ISEP USA programak herrialde hartako unibertsitateekin ikasleak trukatzeko aukera eskaintzen du, eta ikasturte honetan beste bederatzi ikasle dauzka."}]